CELEX: 62018TN0212
Language: hr
Date: 2018-03-26 00:00:00
Title: Predmet T-212/18: Tužba podnesena 26. ožujka 2018. – Romańska protiv Frontexa

201805250751897302018/C 200/562122018TC20020180611HR01HRINFO_JUDICIAL20180326434421Predmet T-212/18: Tužba podnesena 26. ožujka 2018. – Romańska protiv Frontexa
 ---documentbreak--- C2002018HR4310120180326HR0056431442Tužba podnesena 26. ožujka 2018. – Romańska protiv Frontexa
   (Predmet T-212/18)2018/C 200/56Jezik postupka: poljski
      Stranke
   
   
      Tužiteljica: Karolina Romańska (Varšava, Poljska) (zastupnik: A. Tetkowska, odvjetnica)
   
      Tuženik: Agencija za europsku graničnu i obalnu stražu
   
      Tužbeni zahtjev
   
   Tužiteljica od Općeg suda zahtijeva da:
   
            —
         
         
            proglasi tužbu dopuštenom i osnovanom;
         
      
            —
         
         
            poništi odluku Agencije za europsku graničnu i obalnu stražu sa sjedištem u Varšavi od 14. lipnja 2017., kojom Karolini Romańskoj prestaje radni odnos na temelju članka 47. Uvjeta zaposlenja ostalih službenika;
         
      
            —
         
         
            utvrdi da je Europska agencija za graničnu i obalnu stražu u odnosu na Karolinu Romańsku počinila uznemiravanje i diskriminaciju;
         
      
            —
         
         
            obveže Agenciju za europsku graničnu i obalnu stražu da prekine uznemiravanje i diskriminaciju Karoline Romańske i unutar Agencije uspostavi politiku borbe protiv diskriminacije i uznemiravanja;
         
      
            —
         
         
            naloži Agenciji za europsku graničnu i obalnu stražu da Karolini Romańskoj plati iznos, utvrđen ex aequo et bono u visini od 100000 eura, kao naknadu za pretrpljenu neimovinsku štetu;
         
      
            —
         
         
            naloži Agenciji za europsku graničnu i obalnu stražu da Karolini Romańskoj plati iznos od 4402 poljskih zlota kao naknadu za prouzročenu imovinsku štetu;
         
      
            —
         
         
            naloži Agenciji za europsku graničnu i obalnu stražu snošenje svih troškova postupka.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
            1.
         
         
            Prvi tužbeni razlog, koji se temelji na tome da je u odnosu na tužiteljicu unutar tužene Agencije počinjeno uznemiravanje i diskriminacija. Tijekom svojeg zaposlenja u tuženoj Agenciji tužiteljica je bila žrtva uznemiravanja, poniženja, pripisivala joj se krivnja za tuđe pogreške, bila je žrtva javnog ocrnjivanja i drugog neprimjerenog ponašanja, o čemu su nadređeni imali saznanja, ali ništa nisu poduzeli.
         
      
            2.
         
         
            Drugi tužbeni razlog, koji se temelji na tome da su tužiteljici zbog uznemiravanja unutar tužene Agencije nastali zdravstveni poremećaji. U travnju 2016. tužiteljica je pretrpjela ozbiljne i iznenadne zdravstvene poremećaje, što je potvrđeno liječničkom dokumentacijom. Tužiteljica se i dalje liječi. Liječnici su utvrdili da su zdravstveni poremećaji posljedica poremećaja živčanog sustava, osobito zbog uznemiravanja i burn-outa. Tužiteljici su nastali liječnički troškovi koji su razvidni iz liječničke dokumentacije u prilogu tužbi.
         
      
            3.
         
         
            Treći tužbeni razlog, koji se temelji na tome da tužiteljici nije pružena nikakva pomoć u vezi s uznemiravanjem i diskriminacijom u tuženoj Agenciji. Tužiteljica je od tuženika zatražila pomoć zbog uznemiravanja i diskriminacije, kako je predviđeno u Pravilniku o osoblju za dužnosnike Europske unije. Tužiteljica je tuženiku predložila niz rješenja problema koja su za nju bila prihvatljiva. Tuženik je zanemario pitanje tužiteljičina zdravlja i nije ništa poduzeo, prihvaćajući situaciju koja je za tužiteljicu štetna i dopuštajući da se takva situacija nastavi.
         
      
            4.
         
         
            Četvrti tužbeni razlog, koji se temelji na tome da je tuženik počinio diskriminaciju na temelju spola, državljanstva i članstva u sindikatu. Tužiteljica se u više navrata u tuženoj Agenciji prijavljivala na viša radna mjesta. Unatoč svojem sveobuhvatnom obrazovanju, poznavanju nekoliko stranih jezika, odličnim godišnjim ocjenama i trajnom usavršavanju, ona nikad nije promaknuta. Razlozi za to činjenično stanje čine diskriminaciju. Kao rezultat toga što je tužiteljica u više navrata kontaktirala tuženika u vezi s uznemiravanjem i diskriminacijom počinjenim u odnosu na nju, tuženik je tužiteljici predložio jednu misiju, za koju je ona poduzela sve pripreme, uključujući učenje stranog jezika od početničke razine do razine koja omogućava komunikaciju; potom je tuženik otkazao misiju četiri dana prije polaska. Tuženik je otkazivanje obrazložio time da je tužiteljica kontaktirala sindikat.
         
      
            5.
         
         
            Peti tužbeni razlog, koji se temelji na tome da je tužiteljičin radni odnos neosnovano prestao. Otkaz tužiteljičinog ugovora je neosnovan i neobrazložen. Otkaz ugovora posljedica je toga da je tužiteljica odbila prihvatiti situaciju da se u odnosu na nju unutar tužene Agencije vrši uznemiravanje i diskriminacija.